Baðherbergi eru ekki lengur litlir skápar þar sem varla kemst fleira fyrir en klósett , vaskur og baðker . Í nútímahúsum eru þetta rúmgóð herbergi , enda er þeim ekki eingöngu ætlað að þjóna þeim tilgangi að fólk geti þrifið sig og sinnt frumþörfum líkamans . Flestir reyna núorðið að skapa sér spa eða heilsulind á þessum stað . Þá er gaman að skapa stemningu allt um kring . Í nútímahúsum eru baðherbergi rúmgóð og flestir reyna núorðið að skapa sér þar spa eða heilsulind . Mynd/Pexels.com Reglulega ætti að fara í gegnum allt í baðherberginu . Taka út allt sem þar er og flokka eftir því hvort það er notað , í lagi enn þá eða eitthvað sem ekki hentar lengur af einhverjum ástæðum . Jafnvel þótt rúmgóðir skápar séu í baðherberginu er ótrúlegt hversu fljótir þeir eru að fyllast . Það er vegna þess að fólki hættir til að bæta við nýjum kremum , sjampóflöskum , olíum og sápum án þess að fara í gegnum það sem fyrir er . Þá safnast oft upp gamlar snyrtivörur sem ekki hafa verið notaðar lengi . Þess vegna er gott að fara reglulega í gegnum vörurnar þar og henda því sem er orðið gamalt eða er aldrei notað . Í baðskápum ætti bara að geyma nauðsynlegustu snyrtivörur . Ef keypt er inn til heimilisins í mjög stórum einingum er betra að geyma þær annars staðar en á baðinu en fylla á minni ílát með reglulegu millibili . Eftirsóknarverð spa-stemning Sumir kjósa að kaupa fallegar flöskur , krukkur og diska og koma fyrir í þeim öllum helstu hreinlætisvörum . Sápur , bómull , sjampó , hárnæring og body lotion fara þá vel í hillum á baðinu eða meðfram baðkarinu . Inni í sturtunni eða við baðkarið ætti þó aldrei að koma fyrir glervöru . Ef eitthvað brotnar getur það skapað mikla slysahættu . Ilmvatnsglös eru falleg og ilmurinn sem hver og einn velur segir oft mikið um hann . Það er gaman að stilla upp ilmvatninu sínu á bakka í baðherberginu . Baðvörur á borð við baðkúlur , olíur , baðbombur og freyðibað eru tilvaldar til að skapa þessa eftirsóknarverðu spa-stemningu . Auk þess að vera notalegar eru þessar vörur góðar fyrir heilsuna . Olían mýkir og nærir húðina , ilmurinn hefur góð áhrif á andlega líðan og slökun eflir ónæmiskerfið . Mikil prýði er ævinlega að fallegum handklæðum og á baðinu þarf að hafa nóg af þeim . Ef skápapláss er lítið er hægt að koma fyrir nokkrum á handklæðaofni eða í litlum stiga sem reisa má upp við vegg eða við baðkarið . Margir kjósa að hafa handklæðin sín til sýnis í opnum hillum eða kössum . Þau má einnig brjóta vel saman og raða ofan á trékoll . Kertaljós er einstaklega hlýlegt og margir kjósa að nýta sér þá eiginleika þegar slakað er á í baði . Kerti má nota á ýmsa vegu í baðherbergjum . Ilmkerti skapa andrúmsloft og eyða lykt en teljós í fallega litum glösum eru til mikillar prýði . Ilmvatnsglös eru falleg og ilmurinn sem hver og einn velur segir oft mikið um hann . Það er gaman að stilla upp ilmvatninu sínu á bakka í baðherberginu . Þess þarf þó að gæta að glasið standi ekki í of mikilli birtu því sólarljós getur breytt ilminum . Kerti má nota á ýmsa vegu í baðherbergjum . Mynd/Pexels.com Öryggisráðstafanir Þar sem börn eru á heimili þarf að gera sérstakar öryggisráðstafanir í baðherberginu . Komið fyrir skemli fyrir börnin að standa á þegar þau nota vaskinn . Passið að öll blöndunartæki séu þannig stillt að sérstaklega þurfi að breyta þeim til að vatnið verði meira en 37° C heitt . Geymið hreinsiefni þannig að börn geti örugglega ekki opnað ílátin . Gætið þess að glerílát og annað brothætt sé ekki þar sem börn ná til . Komið öllum sápuefnum þannig fyrir að barnið geti ekki skammtað sér sjálft úr ílátunum . Nauðsynlegt er að hafa hreinsivörur inni á baði því baðkar , klósett og vaska þarf stundum að þvo daglega . Þessu er gott að koma fyrir inni í skáp þar sem ekki sést í það en ef það er ekki mögulegt er víða í húsgagnaverslunum hægt að fá skemmtilega kassa , körfur eða litlar frístandandi hillur þar sem hægt er að raða þessu smekklega . Hillunni er hægt að koma fyrir á lítið áberandi stað eða þannig að hreinsivörurnar sjáist sem minnst .